[{"text_idx": "#000000", "text": "esplori la pasinton por antau\u0306enrigardi = esplorare il passato per guardare avanti"}, {"text_idx": "#000001", "text": "E\u0301mile Grosjean-Maupin estis franco, kaj pioniro por la disvastigo de la lingvo esperanto"}, {"text_idx": "#000002", "text": "supre: la unua pag\u0302o de letero de li adresita en 1931 al generalo Louis Bastien"}, {"text_idx": "#000003", "text": "sube: letero de li adresita en 1932 denove al generalo Louis Bastien (1869-1961)"}, {"text_idx": "#000004", "text": "SignoJ kaj mezuroj, lau\u0306 la itala grafologia metodo de Girolamo Moretti:"}, {"text_idx": "#000005", "text": "Markita unua-maniere 9 dekonoj \u2013 baza linio plutenita 8 \u2013 tordig\u0302inta 8 \u2013 sinua 3 \u2013 saltlervig\u0302a (saltetanta) 7 \u2013 malegala kun metodo 7 -anguloj je tipo B 6-7 \u2013 Anguloj je tipo A 6 \u2013 angulforma 6 \u2013 klara 6 \u2013 malklara 4 \u2013 larg\u0302eco de literoj 5-6 \u2013 larg\u0302eco interlitere 5 \u2013 7 neregula \u2013 larg\u0302eco intervorte 4 reduktita pro ekstrasigno subjektiveco \u2013 ligita interlitere 5-6 \u2013 malkunligita interlitere 4 \u2013 senpacienca 7 \u2013 vertikala 6, sed ne rigida \u2013 dinamika 7 \u2013 rapidema 6-7 kaj neregule elana \u2013 kurbitaj stangoj 6 \u2013 ekstrasigno pri subjektiveco 6 \u2013 ritmo iomete kongestita."}, {"text_idx": "#000006", "text": "E\u0301mile Grosjean-Maupin prezentig\u0302as kiel voloplena kaj tre firmdecida persono, kun multaj elspezendaj energioj kaj psika forto, aktivema. Li estas unuopulo pli ol sufic\u0302e vitala, kiu kapablas tre bone elteni fizikan kaj mensan stresojn, homo kiu celas atingi je c\u0302ia ajn kosto siajn celojn, helpata en tio de sia kostanteco, persisto, kun senc\u0302esa agado (markita unua-maniere altgrade kun baza linio plutenata 8, angulforma, ang. je tipo B kaj malegala kun metodo, rapidema). Li povus trouzi siajn energifortojn, kiujn li postulas strec\u0302e utiligadi, g\u0302is abrupta ebla disfalo: efektive, li ne kapablas limig\u0302i, nek li atente konsideras la avertosignalojn je cedado. Li s\u0302ajnas ripozi per s\u0302ang\u0302o kaj alpreno de novaj taskoj, sed c\u0302io havas limon, c\u0302u ne? Lia nervoza temperamento estas malfacile pritraktebla."}, {"text_idx": "#000007", "text": "Mi tiel resumis liajn esencajn psikajn dinamikojn. Sube mi klarigos pli bone liajn anim-impulsojn kaj psikologiajn motivaj\u0302ojn."}, {"text_idx": "#000008", "text": "En li superregas deziro ekzameni kaj kontroli sian kaj alies aktivecojn, c\u0302ar li ne kontentig\u0302as per evidentoj au\u0306 raportitaj\u0302oj. Li skrupulemas, kaj sia konsciencokampo enfermig\u0302as pro troa atento-enfokusigo. Li aspiras al objektiveco certe (tia estas lia instinkto) kiu per si mem estas konsiderenda kvalito, sed ne c\u0302iam en g\u0302i li sukcesas: kaj pro la ekcesa memfido kaj pro senpacienco (eta skribo 7, tordig\u0302inta 8, senpacienca 7 kaj ekstr. subjektiveco). Lia pensado estas penetrema sed tro selekta. Li tro intense kaj rigore serc\u0302adas la profundan sencon de aferoj, ankau\u0306 kiam aferoj postulas pli da elasteco. Tia lia estmaniero malfaciligas al li konformig\u0302i al alies ideoj kaj donas al li unuflankajn vidpunktojn (ekstr.subjektiveco, neregula interlitera larg\u0302eco, ritmo iomete kongestita, kaj literoj A-O surpinte malfermitaj: c\u0302i-lasta signo mildigas lian morrigidecon). Lia inklino tro longe halti sur signifo de detaloj, c\u0302efe de tiuj nekongruaj kaj inter si oponaj, perceptigas al li malserenon kaj dau\u0306ran konfliktemon (tordig\u0302inta 8, saltetanta kun senpacienco, tre eta skribo). Krome, senpacienco kaj agresaj eksplodoj direkte al aliaj, t.e. lia sub-estanta nervozeco kaj tre ofta alarmo-senso kau\u0306zita de hipersentemo rilate al mem-defendo kontrau\u0306 aliuloj, instigas lin rapide konkludi, rapide c\u0302esigi ian ajn debaton: c\u0302iuj faktoroj kiuj ne permesas al lia spirito pli atente kaj respondece zorgi pri alies postuloj (senpacienca kun markita unua-maniere altgrade, rapidema, dinamika, kaj eskst. subjektiveco). Li ne plene pesas sekvojn de sia malmodesteco."}, {"text_idx": "#000009", "text": "Subtila kaj persistema en siaj observadoj, li ne kapablas facile adaptig\u0302i; c\u0302iel ajn, en siaj kondutoj kaj agado li esprimas rimarkindan volon kaj grandan personan engag\u0302on. Tre rigora al aliaj, sed ankau\u0306 al si, li plene manifestas, eksplicite kaj ne, siajn digno- kaj supereco-pretendojn, tiel elmontrante sian plejprofundan ofendig\u0302emon kaj suspektemon, c\u0302efe direkte al kiuj ne bone akceptas liajn ideojn (angulforma kun tre markitaj stangoj, anguloj je tipo A 6 kaj je tipo B 6-7 pro la ofendig\u0302emo kaj la persisto, baza linio 8 pro la necedemo, kaj tordig\u0302inta 8 pro la rigoro, kun ekstrasigno je subjektiveco pro la distancafekto)."}, {"text_idx": "#000010", "text": "Lia lerno-povo ne estas tuja kaj facila (kvankam li estas koncepte profunda kaj tute ne supraj\u0302a, kaj posedas rimarkindan intuicion): c\u0302io dependas de lia tro-skrupula enketemo, kiu ne donas al li trankvilecon por serene eklumi. Malgrau\u0306 li povus potenciale kompreni psikologiajn homajn dinamikojn (tordig\u0302inta 8 kun sinua 3, tre eta skribo kun larg\u0302eco de literoj 5-6) li c\u0302iam estas komplika kaj preta starigi problemojn, c\u0302ar li emas c\u0302ion kontroladi, ec\u0302 antau\u0306 ol eklerni. Lia nervoza kaj viglega temperamento influas ec\u0302 lian menson kaj penson."}, {"text_idx": "#000011", "text": "Li interne, kaj en stato de kvieto (kiu tre maloftas en li), inklinas sintezi pli ol analizi, sed malgrau\u0306 c\u0302i tia intelekta fakulto li persiste kontrau\u0306batalas siajn impulsojn, kaj ofte li rezultas c\u0302ikanema kaj pedanta. Sekve, ankau\u0306 lia jug\u0302o estas pro tio kondic\u0302ita de enaj kontrau\u0306aj sentoj kaj de iritig\u0302emo: jen li sentas grandanime, jen pli rigide (la indikitaj signoj pri larg\u0302ecoj, ligitecoj, angula, senpacienco kaj ritmo iomete kongestita)."}, {"text_idx": "#000012", "text": "Liaj internaj konfliktoj probable originas el forta volo en personeco kiu povus esti kvalite pli komprenema: ankau\u0306 vide kaj grafike oni povas konstati la grandan kontraston kiu ekzistas inter la dolc\u0302aj konkavaj stangoj kurbitaj dekstren kaj la krudeco de pintigitaj anguloj en kelkaj literoj kiel \u2018p\u2019 \u2018q\u2019 kaj \u2018f\u2019 , estantaj ekzemple en vortoj: plusieurs (dua linio), \u2018qui\u2018 (kvara linio) kaj \u2018forment\u2018 (lasta linio) en letero skribita en 1932, kaj en vorto \u2018parfaitement\u2018 en 1931-a letero."}, {"text_idx": "#000013", "text": "Internaj nervozecaj eksaltoj kaj senpacienco certe ne faciligas al li la vojojn; male, ili malfaciligas lian aktivecon per baroj, ec\u0302 en sociaj rilatoj (saltetanta, senpacienca kaj tordig\u0302inta). Kaj intelekte kaj profesie li kapablus rezigni oficon au\u0306 rezigni plezuron por atingi tutcerte celon, sed ne c\u0302iam li sukcesas tempumi, nek atendi la necesajn evoluadojn de situacioj; li urg\u0302as alveni, kaj strebas venki intermetitajn malhelpojn per imposta sinteno, kelkfoje ordonema, kiu tute ne konsideras ricevitajn sugestojn de aliuloj: praktike li inklinas esti \u2018altrangulo\u2019, \u2018eminentulo\u2019, \u2018gravulo\u2019 . En la faktoj, li ne emas au\u0306skulti. Malfacile kontentigebla, krome li estas helpema al kiuj samopinias, dum estas senrajte kritikema kaj malamikema al kiuj malkas\u0302e kontrau\u0306diras lin, au\u0306 socie damag\u0302as lian bildon. Lia deziro esti objektiva estas de li mem humiligita, kaj li konscias pri tio: tiel Grosjean-Maupin ofte devas decidi inter malsamaj kaj oponaj siaj eblaj elektoj kaj sentoj kaj ekpenti, kaj opinis\u0302ang\u0302i (la tuta kunteksto de signoj). Lia puntiliemo kaj sofismumo postvenas g\u0302uste por pravigi iujn de li faritajn elektojn, por ilin klarigi kaj prezenti en maniero pli akceptebla por aliuloj. Argumentado ja ne mankas al li (eta skribo pro la rafiniteco, malegala kun metodo altgrade pro la eltrovemo, angula pro la sagaco), sed tiaj liaj komplikaj kaj renversaj rezonadoj kaj supozoj kaj teorioj atingas nur la celon renversi animojn (tordig\u0302inta 8, saltetanta, angula kaj ekstr. subjektiveco)."}, {"text_idx": "#000014", "text": "Li sendube kapablas sin organizi kaj plani sian agadon (baza linio plutenita, bonaj ligitecoj kaj malligitecoj interliteraj, skribo sufic\u0302e klara) kaj estas konstanta en sia agado , helpita de sia obstineco. Li havas fidon en siaj realigaj kapabloj, memfido kiu estas plifortikigata de sia potenca volo kaj braveco, kiuj permesas al li atingi efektive konkretajn kaj videblajn rezultojn, konsidere ankau\u0306 lian impeton kaj spurton rekomencig\u0302i (stangoj tre markitaj pro la rimarkinda volo, baza linio plus dinamikeco plus anguloj je tipo B pro la obstino, tre eta skribo plus larg\u0302eco de literoj pro la profunda konceptado)."}, {"text_idx": "#000015", "text": "Li s\u0302atas karieradi kaj reteni regantajn postenojn (stangoj markitaj unua-maniere) sed verdire li ne tro efikas mastrumadi, c\u0302ar lia fakta inklino renversi animojn \u2013 kiel jam de mi klarigite \u2013 tute ne povas helpi gvidadon kaj, male, povus kau\u0306zi malkontentojn en la c\u0302irkau\u0306a medio, ec\u0302 kiam liaj intencoj estas bonaj en la nomo de idealaj valoroj."}, {"text_idx": "#000016", "text": "En skribo tiom personigata kaj en personeco tiom forta kiom la lia estas (skribo kiu apartenas al kurag\u0302a kaj kontrau\u0306konformista persono) nekredeble ekzistas ankau\u0306 loko por tenerig\u0302o kaj socialig\u0302povo. Per sia potenca volo, kaj \u2013 atentu \u2013 nur per voloforto, li kapablus sin kontrau\u0306stari por lau\u0306cele ne kau\u0306zi kromajn koliziojn kaj kontrastojn en amikoj kaj eksaj-amikoj: li riparas per genieca intuicio la mankon de sia adaptig\u0302emo kaj siajn erarojn. En tio konsistas lia originaleco: li sukcesas eltiri el sia MIO la necesajn elementojn utilajn por akiri pli socian komunikoeblecon. Rigardinte lian vizag\u0302on en la foto (la nura kiun mi trovis en la reto) mi min tuje demandis: kial li estas tiom serioza vizag\u0302e kaj tiom angoroplena kiel elmontras la faltoj sur lia frunto? Mi konkludis, ke tiu vizag\u0302o bone spegulas lian komplikan karakteron kaj temperamenton: t.e. li konscias pri sia morrigideco, sed ne plene indiferentas antau\u0306 la homara varieco. Tio estas nur mia impreso, sed ankau\u0306 vizag\u0302oj c\u0302iukaze estas esprimivaj je enaj sentoj se persono estas sincera....kaj li esence estas kiel aspektas."}, {"text_idx": "#000017", "text": "Signoj kiuj mildigas lian kontrau\u0306staremon ekzistas, ja, en lia skribo:"}, {"text_idx": "#000018", "text": "eta skribo 7 (supermezgrade) \u2013 la rimarkinda observokapablo kaj koncentrig\u0302o bremsas eventualan troan ekspansion de lia MIO, kaj de lia EGOO.\nla kurbitaj stangoj 6 (iomete supermeze) \u2013 ili permesas al li apudig\u0302i al proksimuloj per iom pli da konsentemo, mildigante tiamaniere liajn bruskajn kaj senpaciencajn manierojn;\nla literoj A-O pinte malfermitaj, grado 7 (oftaj) \u2013 estas naturaj kaj sinceraj emociaj esprimoj, kortus\u0302iteco, kiuj permesas al li emocie iuokaze tenerig\u0302i, sin liberigi de konstanta memdefendado, kaj igas lin malpli singarda, pli afekcie fragila kaj samtempe pli \u2018aperta\u2019, malkas\u0302a, kaj nenociva."}, {"text_idx": "#000019", "text": "Lia inklino perforte direkti, respondeci, kontroli kaj rapide decidi, kaj lia malemo submetig\u0302i, implicas ambicion kaj rezultigas malfacilojn en sociaj rilatoj kaj kunlaborado. Liaj dispozicioj povas trovi elirejon en gravaj, influaj kaj respondecaj taskoj kiuj postulas konstantecon, elprov(ad)ojn kaj bonan dozon da kontrolo, agoj en kiuj li vere lertas."}, {"text_idx": "#000020", "text": "Sube, la lasta pag\u0302o de letero 1932, kie vi povas vidi lian subskribon. Parafo, kiu ne estas grafologia signo \u2013 sed forfug\u0302a kaj nekonscia ekstra-signo \u2013 elmontras bone lian bezonon precizigi la gravecon de sia memo, de sia Mio."}, {"text_idx": "#000022", "text": "Follow Pioniroj de Esperanto on "}, {"text_idx": "#000023", "text": "revuo UNESKO-KURIERO: ligiloj al aperintaj numeroj troveblas en: "}, {"text_idx": "#000024", "text": "ligiloj al aperintaj numeroj troveblas en: "}, {"text_idx": "#000026", "text": "Segui assieme ad altri 57 follower\nHai gia\u0300 un account ? Accedi ora."}]